**Správa o priebehu výchovy a vzdelávania**

**v čase mimoriadnej situácie (12. 3. – 30. 6. 2020)**

**1. Realizácia vzdelávania**

**Od 16. 3. – prerušené vyučovanie, dištančný spôsob vyučovania**

**1.1. Spôsob vzdelávania - 1. stupeň**

|  |  |  |  |  |
| --- | --- | --- | --- | --- |
|  |  | On-line vzdelávanie | Vzdelávanie papierovou formou\* | Bez vzdelávania |
| 1.A | M. Vytykačová | **67% edupage,bezkriedy,** | **33%** | **0%** |
| 1.B | M. Mizerová | **0%** | **71,4%** | **28,6%** |
| 2.A | A. Pacigová | **66,6%** edupage,bezkriedy, messenger, post.sk | **33,3%** | **0%** |
| 3.A | L. Čižmárová | **100%**  Zoom, edupage, bezkriedy, kozmix, gmail, messenger | **0%** | **0%** |
| 3.B | J. Tužinská | **0%** | **100%** | **0%** |
| 4.A | Ľ. Chmurová | **75%**  edupage, bezkriedy, messenger, gmail | **25%** | **0%** |
| 5.B | L. Galiková | **0%** | **100%** | **0%** |

\*Vzdelávanie papierovou formou

- učitelia pripravovali pre žiakov pracovné materiály (pracovné listy, učebný materiál, cvičenia, úlohy), ktoré si chodili žiaci (ich rodičia) vyzdvihnúť do školy v pravidelnom termíne (utorok 9.00 – 11.00 h.). Každý žiak mal pripravené materiály v obale so svojím menom, usporiadané podľa tried boli uložené pri vchodových dverách budovy školy. Zároveň v tomto termíne odovzdávali vypracované úlohy z predchádzajúceho týždňa.

K dispozícii boli učiteľom, žiakom a ich rodičom okrem edupage a bezkriedy, aj vzdelávacie portály kozmix.sk, aitec.sk, kvizy.eu, datakabinet, gramar.in, matika.in, youtube.com, nasedeticky.sk, ucimenadialku.sk, rozprávky pre deti, viemeposlovensky...

Asistentka učiteľa spolupracovala s triednou učiteľkou pri vzdelávaní žiačky s IVVP formou doučovanía a precvičovania učiva cez aplikáciu zoom 1 až 2-krát týždenne.

Pri vyučovaní učitelia využívali aj

* tematické vyučovanie prostredníctvom medzinárodných dní ako Deň Zeme, Deň matiek, Deň rodiny, Veľká noc,…,
* projektové vyučovanie (žiaci v rámci opakovania učiva tvorili zaujímavé projekty (živočíchy, rastliny, naša obec, stavby z kociek, záchranný systém…,
* praktické cvičenia (pokusy, pozorovanie prírody, aktivity v prírode,...)
* prácu s textom prostredníctvom mimočítankového čítania, vyhľadávania údajov na google na rozvoj porozumenia textu

V predmetoch komplementárnych vzdelávacích oblastí boli žiakom určované na princípe dobrovoľnosti tieto aktivity:

**Deň Zeme –** uprac s rodinou okolie svojho domu, školy,vytrieď do viacerých vriec odpad z koša, vyrob hotel pre hmyz, skontroluj/napíš/zakresli všetky bezstavovce v okolí domu, vytvor prezentáciu o ochrane prírody, vyrob zvieratko zo ZOO, pozeranie dokumentov na internete o ochrane prírody a Zeme...

**Deň vody –** skús vytvoriť projekt, ako môžeme šetriť vodu, vyčisti pri lese potôčik, napíš zoznam ľudových/moderných piesní o vode, vytvor projekt kolobeh vody, zaspievaj si pieseň „Voda, čo ma drží nad vodou“, pozeranie dokumentov na internete o ochrane vody

**Deň rodiny –** vytvor Erb svojej rodiny, rodostrom, priprav pre každého člena rodiny jednoduchý darček, nauč sa a zaspievaj pieseň Rodina, Šicke sme tu kamaraci,...

**Deň matiek –** poskladaj origami kvet pre svoju mamku, vytvor darček pre mamku, nakresli svoju mamku, natrhaj kytičku kvetov pre mamku, pomôž mamke pri práci v domácnosti a záhrade

**Veľká noc –** Vytvor veľkonočný pozdrav, vytvor veľkonočnú výzdobu na oknách a stole, vyrob/vymaľuj kraslicu, veľkonočné inšpirácie

**Dopravná výchova** - vytvor zákazové/príkazové značky s corona-témou, odfoť sa pri každej dopravnej značke v obci, vytvor z krabičiek auto-záchranný systém

**Telesná výchova –** nauč sa podľa videa z youtube skákať cez gumu, loptovú/švihadlovú škôlku, vytvor si na ulici prekážkovú dráhu a prejdi si ju, urob si cyklo/turistický výlet s rodinou, skús kruhový tréning podľa pokynov, zacvič si s Matejom Tóthom, obehni školu/svoj dom, pokos trávnik, pomôž mamke zaliať všetky kvety v záhrade, zacvič si zostavu na chrbticu podľa návodu, vyskúšaj si so súrodencom vytvoriť písmená abecedy podľa ilustrácií, pošli video z pohybovej aktivity, cviky v domácom prostredí – prekladanie toaletného papiera v ľahu na chrbte, vychádzka do lesa, beh na 50 metrov,

**Informatika –** Píšeme text - žiakom zaslaná básnička ako JPG, ktorú majú prepísať vo worde, Prezliekame písmená - napísať niečo o sebe - čo má rád, ako sa volajú jeho najlepší kamaráti, či má nejaké domáce zvieratko a zmeniť farbu niektorých písmeniek ,Píšeme čísla - prepísať básničku 1, 2, 3, 4, 5 .... kde majú zmeniť farby čísel, Prezeráme web - žiaci si mali na internete vyhľadať svoje obľúbené zvieratko a prezrieť si obrázky, ktoré sa na internete nachádzajú a prečítať si o nich nejaké informácie, vytvoriť jednoduchú animáciu, veľkonočnú pohľadnicu vo worde, arte, alebo skicári, vyriešiť osemsmerovku o netikete, pospájať dvojice viet o pravidlách správania sa na internete, vytvor prezentáciu „Môj obľúbený šport“,...

**Vv, pracovné vyučovanie -** nakresliť 4 huby, ktoré si videl rásť na prechádzke v okolí bydliska, - pláž z piesku, kamienkov a morských mušlí a hračiek – do nádoby od zmrzliny, maľované kamienky, výroba štipcového katapultu z kartóna, štipca na prádlo a vrchnáčika z fľaše, maľba vírusov a baktérií, kresba autoportrét s rúškom, postup a šablóna na výrobu rúška na tvár, príprava jedla v tvare narcisov – kvet z vajíčka, 2. stupeň

**1.2. Spôsob vzdelávania - 2. stupeň**

|  |  |  |  |
| --- | --- | --- | --- |
| **Trieda** | **on-line** | **papierová forma** | **bez vzdelávania** |
| V.A | 100 % | - | - |
| VI | 81 % | 9 % | 10 % |
| VII.A | 80,00% | 6 % | 14 % |
| VII.B | 7 % | - | 93 % |
| VIII.A | 67,00 % | - | 33,00 % |
| VIII.B | - | - | 100% |
| IX | 100 % | - | - |

Percentuálne vyjadrenie zapojenia žiakov do vzdelávania sa mierne odlišuje v jednotlivých predmetoch.

Pri vzdelávaní sa využívali portály podobne ako na 1. stupni.

Učitelia využívali prezentácie, prácu s učebnicou, videokonferencie prostredníctvom ZOOM-u, pri práci so slabšími žiakmi využívali interaktívne pracovné zošity Taktik.

V ,malej miere sa využívala aj papierová forma vzdelávania, ktoré sa realizovala v tom istom režime ako na 1. stupni.

Na základe usmernenia MŠVVaŠ SR k obsahu a organizácii vzdelávania žiakov základných škôl počas mimoriadneho prerušenia školského vyučovania v školách v školskom roku 2019/2020 (28. 4. 2020) boli vymedzené hlavné a komplementárne vzdelávacie oblasti.

**Hlavné vzdelávacie oblasti**

Jazyk a komunikácia

Matematika a práca s informáciami

Človek a spoločnosť   
Človek a príroda

**Komplementárne vzdelávacie oblasti**

Človek a hodnoty

Človek a svet práce   
Umenie a kultúra  
Zdravie a pohyb

Všetky vzdelávacie oblasti sú vyjadrené prostredníctvom vyučovacích predmetov, obsiahnutých v učebnom pláne školského vzdelávacieho programu.

**Rozvrh hodín dištančného vzdelávania**

Pedagogická rada schválila rozvrh hodín pre dištančné vzdelávanie (príloha 1, 2)

**1.3. Spôsob hodnotenia**

V zmysle Usmernenia na hodnotenie žiakov základných škôl v čase mimoriadnej situácie spôsobenej prerušením vyučovanie v školách v školskom roku 2019/2020 z MŠVVaŠ SR - riaditeľ ZŠ s MŠ vo Švábovciach po prerokovaní v pedagogickej rade školy dňa 17.04.2020 a schválení hlasovaním per rollam oznámil zákonným zástupcom a žiakom názvy predmetov, ktoré boli pôvodne hodnotené, avšak podmienky v čase prerušeného vyučovania neumožňujú naplniť ciele predmetov kvalitnou a plnohodnotnou realizáciou.

Priebežné hodnotenie - percentuálne vyjadrenie úspešnosti a slovné hodnotenie, komentáre k práci žiakov.

Koncoročné hodnotenie – podľa výsledkov v 1. polroku, získaných známok do prerušenia vyučovania a práce žiakov počas dištančného vzdelávania.

1. ročník – slovné hodnotenie

2. – 4. ročník + špec. trieda:

Predmety: telesná výchova, výtvarná výchova, hudobná výchova, dopravná výchova, pracovné vyučovanie, vecné učenie, prírodoveda, prvouka, vlastiveda, informatika, anglický jazyk – budú hodnotené slovom „ABSOLVOVAL“

Predmety: matematika, slovenský jazyk a literatúra – klasifikácia známkou

2. stupeň

Predmety: telesná výchova, výtvarná výchova, hudobná výchova, technika, informatika, občianska náuka, cvičenia z geografie – hodnotené slovom „ABSOLVOVAL“

Predmety: slovenský jazyk a literatúra, anglický jazyk, matematika, biológia, chémia, fyzika, geografia, dejepis – budú klasifikované stupňami: výborný – chválitebný – dobrý – dostatočný - absolvoval

**Postup do vyššieho ročníka**

**Na základe schváleného hodnotenia žiakov nebolo na konci školského roka 2019/20 žiadnemu žiakovi určené preskúšanie a všetci žiaci postúpili do vyššieho ročníka.**

**1.4. Vzdelávanie od 1. júna 2020**

Riadne vyučovanie pre 1. - 5. ročník na báze dobrovoľnosti

Vedenie školy v termíne 15. 5. – 24. 5. formou ankety cez edupage zisťovalo medzi rodičmi záujem o prezenčné vyučovanie, súčasne aj záujem o stravovanie v šj a umiestnenie žiakov do ŠKD.

Nástup do školy : áno – 70 ž. nie – 27 ž.

ŠKD: áno – 27 ž.

ŠJ: áno – 68 ž. nie – 28 ž.

Skutočný počet žiakov, ktorí nastúpili od 1. júna do školy

|  |  |  |  |  |  |
| --- | --- | --- | --- | --- | --- |
| **Trieda** | **Týždeň** | | | | |
|  | 1.-5.júna | 8.-12.júna | 15.-19.júna | 22.-26.júna | 29.-30.júna |
| 1.A | **78%** | **89%** | **89%** | **72%** | **94%** |
| 1.B | **22%** | **22%** | **22%** | **22%** | **79%** |
| 2.A | **60%** | **60%** | **60%** | **60%** | **87%** |
| 3.A | **96%** | **95%** | **99%** | **89%** | **88%** |
| 3.B | **0%** | **0%** | **0%** | **24%** | **61%** |
| 4.A | **67%** | **75%** | **75%** | **75%** | **100%** |
| 5.A | **57%** | **56%** | **51%** | **69%** | **86%** |
| 5.B | **0%** | **0%** | **0%** | **0%** | **29%** |

**1.5. Organizácia vyučovania**

Žiaci prichádzali do školy od 7.00 h. do 7.45 h. priebežne (nezhromažďovali sa pred budovou školy), po odovzdaní tlačiva o bezinfekčnosti (v prvý deň nástupu), po dezinfekcii rúk, zmeraní teploty a kontrole rúška, po prezutí vo vestibule odchádzali priamo do triedy.

Vyučovanie prebiehalo v blokoch (jazykovedný, prírodovedný, matematický, anglický,...) bez zvonenia s presne stanovenými prestávkami na toaletu a obed pre každú triedu. Učiteľ si vytváral aj menšie prestávky podľa únavy žiakov.

Vždy bola do vyučovania zaradená aj dlhšia prestávka na vyvetranie triedy, ktorú strávili žiaci pobytom vonku mimo školy.

Rozvrh hodín bol vopred stanovený max. počtom štyroch až piatich hodín.

V triedach vyučovali len triedni učitelia, v piatom ročníku v jeden deň max. dvaja učitelia

Učivo sa prevažne opakovalo a precvičovalo, v triedach sa neskúšalo, ani sa nepísali záverečné písomné práce a kontrolné diktáty. Učitelia hravou formou overovali vedomosti žiakov získané dištančnou formou počas prerušeného vyučovania.

ŠKD bol v prevádzke len popoludní do 16.00h. – samostatné skupiny podľa tried

Stravovanie v školskej jedálni - podľa určeného harmonogramu tak, aby sa v jedálni nestretávali žiaci rôznych tried

**1.6. Vyučovanie od 22. júna – všetky ročníky**

Zriaďovateľ školy po dohode s riaditeľom školy rozhodol, že v škole sa neobnoví od 22. júna vyučovanie pre 6. – 9. ročník. Dôvodom bol neskorý termín nástupu, žiaci by za pár dní nedobehli zameškané učivo a dobrovoľná účasť na vyučovaní by aj mala za následok vysoké percento neprítomných žiakov. Pritom by neúmerne vzrástli náklady na dodržiavanie všetkých protiepidemických opatrení. Žiaci 6. – 9. ročníka podľa pripraveného harmonogramu prišli odovzdať učebnice 25. resp. 26. júna. Posledné dva dni školského roka (29. a 30. júna) už boli za účasti žiakov všetkých tried.

Letnú školu sme neorganizovali.

**2. Prehľad učiva, ktoré sa z dôvodu prerušeného vyučovania presúva v školskom roku 2020/21 do vyššieho ročníka**

**2.1. 1. stupeň, špeciálna trieda**

Neprebraté tematické celky/témy

1. ročník - 1. A

SJL – Dvojhlásky ia, ie, iu, ô

Samohláska ä

Spoluhlásky dz, Dz, dž, Dž, ĺ, ŕ, x, X, q, Q, w, W

Prípona ou

MAT – Odčítanie (19-12), priama čiara, geometrické telesá, propedeutika rovníc

PVO – stonky, listy, kvety a plody rastlín

1. ročník - 1.B

SJL – Dvojhlásky ia, ie, iu, ô

Samohláska ä

Spoluhlásky f, F, ch, Ch, dz, Dz, dž, Dž, ĺ, ŕ, x, X, q, Q, w, W

Prípona ou

Slabiky de, te, ne, le, di, ti, ni, li

MAT – rysovanie trojuholníka, priama čiara, geometrické telesá, poradie čísel 1.-20., príklady na sčítanie a odčítanie typu (2+12, 19-4, 19-12)

PVO – korene, stonky, listy, kvety a plody rastlín

2. ročník - presun celku do 3.ročníka

PVO - Spoznávame rastliny

3. B - presun do 4. roč

SJL - Slovné druhy

MAT - zaokrúhľovanie, + a - do 1000, čísla do 10 000

PDA – Moja výskumná práca

4. ročník – presun do 5.ročníka

SJL – neohybné slovné druhy

MAT – zlomky, stĺpcový graf

VLA – Od Dunaja po Hornád ½ celku – neprebraté bez presunu do vyššieho ročníka

PDA - Chránené rastliny a živočichy, Chránené územia SR

5.ročník-špec. - presun tém do ďalšieho ročníka

SJL – Slovesá,

MAT – Násobenie a delenie 5, 6

Geometria – premena jednotiek dĺžky dm na m

VLA – chránené oblasti, orientácia na mape, Slovenská republika, pamätné dni a výročia

3. ročník-špec. - presun tém do ďalšieho ročníka

MAT – úvod do násobenia

VÚC – Les, jedlé a jedovaté huby

**2.2. 2. stupeň**

Matematika

5. ročník : RIEŚENIE APLIKAČNÝH ÚLOH

7. B trieda: POMER A ÚMERNOSTI, Mierka, Priama a nepriama úmernosť, Trojčlenka

8. ročník : HRANOLY ,Slovné úlohy, PRAVDEPODOBNOSŤ A ŠTATISTIKA

Informatika

5. ročník

5. A Algoritmické riešenie problémov (Imagine)

- Komunikácia a spolupráca - práca s webovou stránkou

5.B Princípy fungovania IKT

- Informačná spoločnosť

6. ročník – do vyššieho ročníka v zredukovanej podobe

- Softvér a hardvér - práca v operačnom systéme

- Softvér a hardvér - počítač a prídavné zariadenia

- Softvér a hardvér - práca proti vírusom a špehovaniu

- Informačná spoločnosť - bezpečnosť a riziká

- Informačná spoločnosť - legálnosť používania softvéru

8. ročník

Informačná spoločnosť - Legálnosť používania

Slovenský jazyk a literatúra

5. ročník

Príbeh a opis patria k sebe, príslovia, porekadlá, pranostiky, prirovnania

6. ročník

Skladba – pričlení sa k tomu istému tematickému celku v 7. ročníku.

Detektívna literatúra, Dramatické umenie – presun v zredukovanej podobe do 7. ročníka.

7. ročník

Skladba – pričlení sa k tomu istému tematickému celku v 8. ročníku.

Projekt – presun do 8. ročníka

Detektívka, Western, Robinsonáda , Dramatické umenie – presun v zredukovanej podobe do 8. ročníka.

8. ročník

Slovná zásoba (priame a nepriame pomenovanie, frazeologizmy, obohacovanie slovnej zásoby)

Syntax – rozvíjacie VČ, súvetie

Výťah, prihláška, štruktúrovaný životopis – presunie sa do 9. ročníka.

Anglický jazyk

3. ročník

Slovná zásoba - témy: Vo vesmíre, Vitajte doma – presun do 4. ročníka

prítomný priebehový čas – presun do 4. ročníka.

5. ročník

prítomný priebehový čas

8. ročník

trpný rod, 1. podmienková veta

Biológia

7. ročník: Vnútorná stavba tela stavovcov

9. ročník: Globálne environmentálne problémy, Alternatívne zdroje energie

Fyzika

6.ročník: Projekty - výpočty závislostí

7.ročník: Tepelné motory a parné stroje

8.ročník: Energia v prírode, technike a spoločnosti

9-ročník: Vedenie elektrického prúdu v kvapalinách a plynoch

Chémia

8. ročník:

VÝZNAMNÉ CHEMICKÉ PRVKY A ZLÚČENINY

-soli - názvoslovie halogenidov

CHEMICKÉ REAKCIE A CHEMICKÉ ROVNICE

- zápis chemickej reakcie (zákon zachovania hmotnosti)

- redoxné reakcie

Dejepis

7. ročník - Mária Terézia

Habsburská monarchia v novoveku

8. ročník

Memorandum, Matica slovenská

TC: Rakúsko - Uhorsko

Občianska náuka

7. ročník - Sociálne zmeny

Migrácia

Vojny a terorizmus

Sociálne problémy

Kultúra a multikult.

Charita

Dobrovoľníctvo

8. ročník

Ľudské práva a slobody

**3. Činnosť zamestnancov v čase prerušeného vyučovania**

Pedagogickí zamestnanci ZŠ

- počas prerušeného vyučovania všetci učili „z domu“. Pri práci využívali školské, ale aj vlastné PC a NTB. Za toto obdobie odovzdávali vždy na konci mesiaca výkaz o pracovnej činnosti za daný mesiac.

Pedagogickí zamestnanci MŠ a ŠKD

- počas prerušenia prevádzky MŠ v mesiacoch apríl, máj poberali 80% náhradu mzdy

Nepedagogickí zamestnanci (okrem administratívnych zamestnancov školy)

- počas prerušenia prevádzky školy poberali 80% náhradu mzdy

- podľa rozpisu služieb zabezpečovali pravidelnú dezinfekciu hlavne vstupných priestorov školy

Administratívni zamestnanci (PaM, ekonómka)

- plnili pracovné povinnosti na pracovisku

U žiadneho zo zamestnancov počas celého obdobia sa neprejavili príznaky ochorenia ani sa nepotvrdilo ochorenie na Covid 19.

Dezinfekčné a ochranné prostriedky zabezpečovala škola a zriaďovateľ.

**4. Zápis detí do 1. ročníka**

Zápis sa nemohol uskutočniť v plánovanom termíne 1. a 2. apríla.

Termín zápisu bol vyhlásený na 20. – 21. apríla 2020. Zápisu sa zúčastnil zákonný zástupca bez prítomnosti dieťaťa za maxim. dodržania protiepidemických opatrení. Rodičia mali možnosť vyplniť prihlášku elektronicky alebo priamo pri zápise. Cieľom zápisu bolo overenie údajov uvedených v prihláške. Do konca júna všetci rodičia predložili k zápisu potrebné doklady a potvrdenia, riaditeľ školy tak mohol vydať rozhodnutia o prijatí/odklade už do 30. júna 2020.

**5. Výberové konanie na obsadenie funkcie riaditeľa školy**

Výberové konanie, ktoré sa malo uskutočniť v máji 2020, bolo z dôvodu vyhlásenia mimoriadnej situácie presunuté na obdobie október – november. Riaditeľa školy, ktorému skončilo funkčné obdobie 30. júna 2020, poveril zriaďovateľ riadením školy do vymenovania nového riaditeľa, najdlhšie do 31. decembra 2020.

Vo Švábovciach 25. septembra 2020

Mgr. Vladimír Dravecký

riaditeľ školy

**Príloha 1 Rozvrh hodín – dištančné vzdelávanie 1. stupeň + špec. trieda**

|  |  |  |  |
| --- | --- | --- | --- |
| **1. ročník** | **6 hodín** | |  |
|  |  |  |  |
| Pondelok | SJL |  |  |
| Utorok | MAT | PVO |  |
| Streda | SJL |  |  |
| Štvrtok | MAT |  |  |
| Piatok | SJL |  |  |
|  |  |  |  |
| **2. ročník** | **7 hodín** | |  |
|  |  |  |  |
| Pondelok | SJL | PVO |  |
| Utorok | SJL |  |  |
| Streda | SJL | MAT |  |
| Štvrtok | SJL |  |  |
| Piatok | MAT |  |  |
|  |  |  |  |
| **3. ročník** | **8 hodín** | |  |
|  |  |  |  |
| Pondelok | SJL | MAT |  |
| Utorok | SJL |  |  |
| Streda | SJL | VLA-PDA |  |
| Štvrtok | ANJ |  |  |
| Piatok | SJL | MAT |  |
|  |  |  |  |
| **4. ročník** | **10 hodín** | |  |
|  |  |  |  |
| Pondelok | SJL | PDA |  |
| Utorok | MAT | SJL |  |
| Streda | ANJ | VLA |  |
| Štvrtok | SJL | MAT |  |
| Piatok | SJL | MAT |  |
|  |  |  |  |
| **5.B špec.** | **8 hodín** | |  |
|  |  |  |  |
| Pondelok | SJL |  |  |
| Utorok | SJL | MAT |  |
| Streda | SJL | VLA/VUC |  |
| Štvrtok | SJL | MAT |  |
| Piatok | SJL |  |  |

**Príloha 2 Rozvrh hodín – dištančné vzdelávanie 2. stupeň**

|  |  |  |  |
| --- | --- | --- | --- |
| **5. ročník** | **9 hodín** |  |  |
| Pondelok | SJL | ANJ |  |
| Utorok | BIO | MAT |  |
| Streda | SJL | ANJ |  |
| Štvrtok | GEG | DEJ |  |
| Piatok | MAT |  |  |
|  |  |  |  |
| **6. ročník** | **11 hodín** |  |  |
| Pondelok | BIO | MAT | FYZ |
| Utorok | SJL | ANJ |  |
| Streda | GEG | OBN |  |
| Štvrtok | MAT | DEJ |  |
| Piatok | SJL | ANJ |  |
|  |  |  |  |
| **7. ročník** | **12 hodín** |  |  |
| Pondelok | DEJ | GEG | OBN |
| Utorok | BIO | MAT | CHE |
| Streda | SJL | ANJ |  |
| Štvrtok | MAT | FYZ |  |
| Piatok | SJL | ANJ |  |
|  |  |  |  |
| **8. ročník** | **12 hodín** |  |  |
| Pondelok | SJL | ANJ |  |
| Utorok | MAT | FYZ |  |
| Streda | GEG | DEJ | OBN |
| Štvrtok | SJL | ANJ |  |
| Piatok | BIO | MAT | CHE |
|  |  |  |  |
| **9. ročník** | **14 hodín** |  |  |
| Pondelok | MAT | FYZ |  |
| Utorok | SJL | ANJ | OBN |
| Streda | BIO | MAT | CHE |
| Štvrtok | GEG | DEJ | SJL |
| Piatok | SJL | ANJ | MAT |